Държавен вестник, бр. 44, 2022 г., стр. 65

БРОЙ  44	
Д Ъ Р Ж А В Е Н  В Е С Т Н И К 	
СТР.  65  
115 
1.5. Анализът на характера и последствията от повредите за високоскоростни плавателни съдове се базира на 
концепция за една повреда, съгласно която всяка система на различни нива от функционалната йерархия се приема 
за повреда поради една вероятна причина в даден момент.  Ефектите от предполагаемата повреда се анализират и 
класифицират според тяхната тежест.  Тези ефекти могат да включват вторични повреди (или множество повреди) на 
друго ниво.  Срещу всеки режим на повреда, който може да има катастрофален ефект върху плавателния съд, се 
взимат мерки чрез добавяне на резервни системи или оборудване, освен ако вероятността от такава повреда е 
изключително малка (вижте раздел 13).  За режими на повреди, причиняващи опасни ефекти, могат да бъдат 
предприети коригиращи мерки.  Изготвя се тестова програма, за да се потвърдят заключенията от анализа на 
характера и последствията от повредите. 
1.6. Въпреки че анализът на характера и последствията от повредите се предлага като една от най-гъвкавите техники 
за анализ, се приема, че съществуват и други методи, които могат да бъдат използвани и които при определени 
обстоятелства могат да предложат също толкова всеобхватна представа за определени характеристики на 
повредите. 
2 Цели 
2.1. Основната цел на анализа на характера и последствията от повредите е да осигури цялостно, систематично и 
документирано разследване, което да установи важните условия на повреда на плавателния съд и да оцени тяхното 
значение за безопасността на плавателния съд, неговите пътници и околната среда. 
2.2. Основните цели на анализа са: 
.1. да предостави на Администрацията резултатите от проверката на характеристиките на повреда на плавателния 
съд, за да подпомогне оценката на нивата на безопасност, предложени за експлоатацията на плавателния съд; 
.2. да предостави на операторите на плавателния съд данни за изготвяне на всеобхватни програми и документация 
за обучение, експлоатация и поддръжка; и 
.3. да предостави на проектантите на плавателни съдове и системи данни за проверка на предложените от тях 
проекти. 
3 Обхват на приложение 
3.1. Анализът на характера и последствията от повредите се извършва за всеки високоскоростен плавателен съд 
преди пускането му в експлоатация по отношение на системите, изисквани съгласно разпоредбите на 5.2, 9.1.10, 
12.1.1 и 16.2.6 от настоящия Кодекс. 
3.2. За плавателни съдове с един и същ дизайн и с едно и също оборудване един анализ на характера и 
последствията от повредите на водещия плавателен съд е достатъчен, но всеки плавателен съд подлежи на 
заключителни изпитвания. 
4 Анализ на характера и последствията от повредите в 
системите 
4.1. Преди да се пристъпи към подробен анализ на характера и последствията от повредите на системните елементи 
върху функционалността на системата, е необходимо да се извърши анализ на функционалните неизправности на 
важните системи на плавателния съд.  По този начин само системи, които не преминават успешно анализа на 
функционалните неизправности, трябва да бъдат проучени от по-подробен анализ на характера и последствията от 
повредите. 
4.2. При провеждане на анализ на характера и последствията от повредите в системите се вземат предвид следните 
типични режими на работа при нормални проектни условия на плавателния съд: 
.1. нормални условия на плаване при пълна скорост; 
.2.максимално допустима експлоатационна скорост във води с натоварен трафик ; и 
.3.маневриране по скорост. 
4.3. Функционалната взаимозависимост на тези системи се описва в блокови диаграми, дървовидни диаграми на 
повредите или в описателен формат, за да се даде възможност за по-добро разбиране на ефектите от 
неизправностите. Доколкото е приложимо, всяка от анализираните системи се приема за неизправна в следните 
режими на повреда: 
.1. пълна загуба на функционалност; 
.2. бърза промяна до максимална или минимална изходна мощност; 
.3. неконтролирана или променлива изходна мощност; 
116 
 
.4. преждевременно задействане; 
.5. невъзможност за работа в предписаното време; и 
.6. невъзможност за прекъсване на работата в предписаното време. 
В зависимост от разглежданата система може да се наложи да се вземат предвид и други режими на повреда. 
 
4.4. Ако дадена система може да се повреди без каквито и да било опасни или катастрофални ефекти, не 
е необходимо да се провежда подробен анализа на характера и последствията от повредите в 
архитектурата на системата. За системи, чиято индивидуална повреда може да причини опасни или 
катастрофални ефекти и при които не е предвидена резервна система, се следва подробен анализ на 
характера и последствията от повредите, както е описано в следващите параграфи. Резултатите от 
функционалния анализ на повредите на системата се документират и потвърждават от практическа 
тестова програма, изготвена въз основа на анализа. 
 
4.5. Когато система, чиято повреда може да причини опасни или катастрофални ефекти, е снабдена с 
резервна система, може да не е необходим подробен анализ на характера и последствията от повредите, 
при условие че: 
 
.1. резервната система може да бъде въведена в експлоатация или да поеме работата на неизправната 
система в рамките на срока, определен от най- тежкия работен режим в 4.2, без плавателният съд да се 
поставя в опасност; 
 
.2. резервната система е напълно независима от системата и няма нито един общ системен елемент, 
чиято повреда би причинила повреда както на системата, така и на резервната система. Общият 
системен елемент може да е приемлив, ако вероятността от повреда е в съответствие с раздел 13; и 
 
.3.резервната система може да е със същия източник на захранване като системата. В такъв случай 
трябва да има на разположение алтернативен източник на енергия във връзка с изискването, посочено в 
.1. 
 
Разглеждат се също вероятността и ефектите от грешка на оператора за въвеждане на резервната система. 
 
5 Анализ на характера и последствията от повредите в 
оборудването 
. Системите, които ще бъдат предмет на по-подробен анализ на характера и последствията от повредите 
на този етап, включват всички системи, които се преминали неуспешно анализа на характера и 
последствията от повредите в системите и могат да включват тези, които имат важно влияние върху 
безопасността на плавателния съд и неговите пътници и които изискват разследване на по-дълбоко ниво 
от нивото на анализа на функционалните повреди на системите.  Такива системи често са тези, които са 
специално проектирани или приспособени за плавателния съд, като например електрическите и 
хидравличните системи на плавателния съд.  
 
6 Процедури 
. За анализа на характера и последствията от неизправностите се изпълняват следните стъпки: 
 
.1. да се определи системата, която ще бъде анализирана; 
 
.2. да се илюстрират взаимовръзките на функционалните елементи на системата чрез блокови схеми; 
 
.3. да се определят всички възможни режими на повреда и причините за тях; 
 
.4. да се оцени въздействието върху системата на всеки режим на повреда; 
 
.5. да се определят методите за откриване на неизправности; 
 
.6. да се определят коригиращите мерки за режими на повреда; 
 
.7. да се направи оценка на вероятността от повреди с опасни или катастрофални ефекти, където е приложимо; 
 
.8. да се документира анализът; 
 
.9. да се разработи тестова програма; и